ປ. ໂອບາມາ ນຳເອົາກໍລະນີ ຄວາມຮຸນແຮງ ຈາກການໃຊ້ປືນ ສະເໜີຕໍ່ ປະຊາຊົນ
ປະທານ​າທິບໍດີ ສະຫະລັດ ທ່ານບາຣັກ ໂອບາມາ ​ໄດ້​ກ່າວເຖິງ​ຈຸດ​ສຳຄັນໆ ກ່ຽວ​ກັບ​ຂໍ້​ລິ​ເລີ້ມ ​ເພື່ອ​ຫລຸດ​ຜ່ອນ​ ຄວາມ​ຮຸນແຮງ ຈາກ​ອາວຸດ​ປືນ.
ປະທານາທິບໍດີສະຫະລັດ ທ່ານ Barack Obama ໄດ້ກ່າວ ເຖິງຈຸດສຳຄັນໆ ກ່ຽວກັບຂໍ້ລິເລີ້ມຂອງທ່ານ ເພື່ອຫລຸດຜ່ອນ ຄວາມຮຸນແຮງ ຈາກອາວຸດປືນ ໃນລະຫວ່າງການຖະແຫລງ ດ້ວຍຄວາມໂສກເສົ້າ ຕໍ່ປະຊາຊົນອາເມຣິກາໃນວັນອັງຄານ ວານນີ້ ທີ່ທ່ານກ່າວວ່າ “ຜູ້ຄົນພາກັນເສຍຊິວິດ ແລະມີການ ຫາທາງອອກຢູ່ເປັນປະຈຳກ່ຽວກັບການບໍ່ເອົາບາດກ້າວນັ້ນ ແມ່ນບໍ່ສາມາດເຮັດໄດ້ຕໍ່ໄປອີກ ” ຫ້ອມລ້ອມທ່ານຢູ່ໃນຫ້ອງທາງກ້ຳຕາເວັນອອກຂອງທຳນຽບ ຂາວ ແມ່ນເຕັມໄປດ້ວຍ ບັນດາຜູ້ທີ່ ລອດຊີວິດມາໄດ້ ຈາກ ຄວາມຮຸນແຮງຂອງປືນ ບັນດາຄອບຄົວ ຂອງຜູ້ເສຍຊີວິດ ດ້ວຍອາວຸດປືນ ບັນດາຜູ້ສະໜັບສະໜຸນໃຫ້ຄວບຄຸມປືນ ແລະບັນດາສະມາຊິກສະພາ ຄົນສຳຄັນນັ້ນ ປະທານາທິບໍດີ ໄດ້ຕິຕຽນລັດຖະສະພາ ຢ່າງແຮງ ທີ່ບໍ່ສາມາດຮັບຜ່ານ ມາດຕະການອັນເຄັ່ງຄັດ ເພື່ອຄວບຄຸມປືນ ທ່ານໄດ້ຮຽກຮ້ອງໃຫ້ບັນດາສະມາຊິກສະ ພາ ແລະປະຊາຊົນອາເມຣິກັນຈົ່ງ “ຊອກຫາຄວາມກ້າຫານເພື່ອດຳເນີນການເພີ້ມຕື່ມ ” ແຕ່ລະປີ ອາວຸດປືນໄດ້ເອົາຊີວິດຊາວອາເມຣິກັນ ຫລາຍກວ່າ 30,000 ຄົນ ໃນການສັງ ຫານໝູ່ ການຂ້າໂຕຕາຍ ຄວາມຮຸນແຮງຜິດຖຽງກັນໃນຄອບຄົວແລະເຫດການອຶ່ນໆອີງ ຕາມທຳນຽບຂາວ ປະທານາທິບໍດີກ່າວວ່າ “ພວກເຮົາເປັນປະເທດກ້າວໜ້າປະເທດດຽວຢູ່ໃນໂລກທີ່ໄດ້ເຫັນ ເຫດການ ຄວາມຮຸນແຮງຂະໜາດໃຫຍ່ ເກີດຂື້ນຢູ່ເລື້ອຍໆ ມັນບໍ່ເກີດຂື້ນຢູ່ໃນບັນດາປະ ເທດທີ່ກ້າວໜ້າອຶ່ນໆ ມັນບໍ່ໃກ້ຄຽງກັນເລີຍ ” ໃນຕອນແລງວັນຈັນທີ່ຜ່ານມາ ທຳນຽບຂາວ ໄດ້ປະກາດໃນອັນທີ່ທຳນຽບຂາວ ອະທິບາຍ ວ່າ ເປັນມາດຕະການທີ່ “ມີເຫດມີຜົນ” ທີ່ທ່ານ Obama ພວມຈັດຕັ້ງປະຕິບັດໂດຍນຳໃຊ້ ອຳນາດຝ່າຍບໍລິຫານຂອງທ່ານ ຊຶ່ງເປັນການເຄື່ອນໄຫວ ທີ່ບໍ່ຕ້ອງຜ່ານ ລັດຖະສະພາ ທີ່ ຄວບຄຸມໂດຍ ພັກຣີພັບບລິກັນ ຊຶ່ງໄດ້ປະຕິເສດຕໍ່ ຄວາມພະຍາຍາມຄັ້ງກ່ອນ ຂອງທ່ານ ກ່ຽວກັບມາດຕະການຄວບຄຸມປືນຢ່າງເຄັ່ງ ຄັດນັ້ນ ດຳລັດຂອງຝ່າຍບໍລິຫານດັ່ງກ່າວ ຈະບັງຄັບໃຫ້ ບັນດາຜູ້ຂາຍປືນ ຕ້ອງມີໃບອະນຸຍາດ ແລະບັນດາຜູ້ຊື້ປືນທັງຫລາຍຕ້ອງຜ່ານການກວດກາປະຫວັດ ນອກນັ້ນຍັງຈະຄວບຄຸມ ກົດໝາຍວ່າດ້ວຍອາວຸດປືນທີ່ມີຢູ່ແລ້ວນັ້ນໃຫ້ເຄັ່ງຄັດຂຶ້ນກວ່າເກົ່າ ເພີ້ມການປິ່ນປົວໃຫ້ ແກ່ພວກທີ່ເປັນໂຣກຈິດ ແລະຂະຫຍາຍການຄົ້ນຄວ້າ ກ່ຽວກັບເທັກໂນໂລຈີດ້ານຄວາມ ປອດໄພຂອງປືນ